คือหนูฉีดยาคุมค่ะ.แต่มักมีอาการเวียนหัว.จะอ้วก.อาการคล้ายคนท้อง.เรยสงสัยว่าเรามีโอกาสท้องหรือป่าวค่ะ
สวัสดีครับ สำหรับยาคุมชนิดฉีดหรืออีกชื่อคือ DMPA(Depot medroxyprogesterone acetate) เป็ยาคุมกำเนิดชนิดฉีดซึ่ง มีฮอร์โมน Progestin ออกฤทธิ์ ยับยั้งการตกไข่ ออกฤทธิ์ต่อผนังมดลูกทำให้ผนังมดลูกบางไม่เหมาะแก่การฝังตัวของตัวอ่อน และทำให้มูกปากมดลูกข้นเหนียว วิธีใช้ เหมือนการใช้ยาคุมกำเนิดทั่วไปคือ ฉีดภายใน 1-5 วันนับจากประจำเดือนวันแรกมา ผลข้างเคียงคือเลือดออกกะปริดกะปรอย ประจำเดือนขาด เวียนศีรษะ ก่อให้เกิดภาวะกระดูกบางได้ สำหรับอาการเวียนศีรษะที่เกิดขึ้น น่าจะเป็นผลข้างเคียงของ ยาคุมกำเนิดชนิดฉีดมากกว่า โอกาสท้องเป็นไปได้น้อย เนื่องจากยาคุมกำเนิดทำให้ไม่ตกไข่ และมดลูกไม่เหมาะแก่การฝังตัว อย่างไรก็ตามอาจทดสอบการตั้งครรภ์เพื่อดูว่าเป็นอาการของการแพ้ท้องได้ หากมีผลข้างเคียงอื่นๆเช่นเลือดออกกะปริดกะปรอย สามารถมาพบแพทย์เพื่อทานยาปรับฮอร์โมน ลดเลือดออกผิดปกติได้ครับ